Divizout a ra ur c’houblad a gozh dimeziñ a-benn ar fin, bremañ m’eo posupl dezho. Siwazh e vo skarzhet George eus e labour evel kelenner sonerezh en ur skol katolik goude-se. An daou den kozh a zo en ur saviad souezhus bremañ neuze. Boaz d’ul live bevañ ha d’ur metou resis (arzourien e New York) e tivizont mont pep hini eus e du, lojet gant ul lodenn eus o familhoù. Rediet int da vevañ gant tud all, gant ul lusk all ha da verzout int un tamm kozh ha torr-penn evit an dud kar dezho… Simpl a-walc’h eo ar film a-benn ar fin met diskouez a ra en un doare efedus penaos e c’hall tud kozh santout int ur bec’h bremañ ha pegen start eo kavout lojeiz ha labour d’an oad-se. Plijus ‘m eus kavet an aktourien ha fromus ar fin, ne oan ket en gortoz.